***C U P R I N S***

[Introducere 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581479#_Toc473581479)

[Capitolul I. Date statistice privind activitatea Judecătoriei Botoşani 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581480#_Toc473581480)

[I.1. Volumul de activitate 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581481#_Toc473581481)

[I.2. Încărcătura pe judecător şi pe scheme 1](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581482#_Toc473581482)0

[I.3. Indicatori de eficienţă 2](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581484#_Toc473581484)2

[I.4. Indicii de atacabilitate a hotărârilor judecătoreşti](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581485#_Toc473581485) 29

[I.5. Indicii de desfiintare a hotărârilor judecătoreşti](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581486#_Toc473581486) 30

[Capitolul II. Date statistice referitoare la resursele umane la nivelul instanţei 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581488#_Toc473581488)0

[II.1. Situaţia posturilor (de judecător, de personal auxiliar de specialitate) 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581489#_Toc473581489)0

[II.2. Situaţia sancţiunilor disciplinare şi penale aplicate în cursul anului 2021 pe fiecare categorie de personal. 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581490#_Toc473581490)1

[Capitolul III. Efectele măsurilor administrative dispuse în perioada stării de alertă 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581492#_Toc473581492)2

[Capitolul IV. Formarea profesională a personalului 3](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581493#_Toc473581493)2

[Capitolul V. Infrastructura instanţelor](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581493#_Toc473581493) 33

[Capitolul VI. Propunerile instanţelor în vederea îmbunătăţirii activităţii](file:///\\10.9.101.21\Local%20Settings\Temporary%20Internet%20Files\Content.IE5\LQ79Y2UT\BILANT%202018.docx#_Toc473581493#_Toc473581493) 34

**Introducere**

Sistemul judiciar, ca ansamblu al structurilor organizatorice care contribuie la înfăptuirea actului de justiţie, reprezintă în orice stat democratic o componentă indispensabilă a civilizaţiei şi progresului social.

Acesta trebuie să răspundă exigenţelor unui stat de drept, similar celorlalte sisteme europene.

Realizarea unui sistem judiciar independent, imparţial, credibil şi eficient reprezintă o condiţie pentru afirmarea principiului separaţiei puterilor în stat, consacrat constituţional.

Asigurarea respectării drepturilor şi libertăţilor fundamentale ale persoanei, a dreptului la un proces echitabil şi judecarea acestuia într-un termen rezonabil şi independent de orice ingerinţe externe, constituie fundamentul organizării judiciare, fără de care înfăptuirea justiţiei devine iluzorie.

Justiţia este un factor esenţial de echilibru şi stabilitate socială în statul de drept, iar rolul unei instanţe judecătoreşti - indiferent de contextul istoric şi domeniul în care este chemată să exercite un control - nu poate fi decât cel de apărător al valorilor societăţii şi de garant al drepturilor fundamentale ale cetăţenilor ei.

Toate acestea pot fi atinse numai prin eforturi susţinute, la toate nivelurile, pentru punerea în practică a obiectivelor vizate. Fiecare instanţă reprezintă o parte a mecanismului general judiciar, astfel încât funcţionarea la parametri optimi a Judecătoriei Botoşani, alături de toate celelalte instanţe, este imperativă.

Anul 2021 a fost un an în care, şi la nivelul Judecătoriei Botoşani, au fost intensificate eforturile pentru îmbunătăţirea nivelului calitativ al actului de justiţie, iar managementul resurselor umane a fost orientat spre reechilibrarea schemei de personal prin ridicarea gradului de ocupare şi asigurarea stabilităţii personalului.

Pe întreg parcursul anului 2021, Judecătoria Botoşani a continuat să fie parte a unui sistem judiciar modern, credibil şi eficient.

# 

# Capitolul I. Date statistice privind activitatea Judecătoriei Botoşani

# 

# *I.1. Volumul de activitate*

Judecătoria Botoşani a înregistrat şi în anul 2021 un volum mare de activitate, caracterizat prin diversitate si complexitate. Facem precizarea că, potrivit Hotărârii nr. 1305/2014 a Secţiei pentru judecători a Consiliului Superior al Magistraturii, colectarea datelor statistice şi analiza stării instanţei se face utilizând exclusiv datele statistice generate de aplicaţia Statis ECRIS, aplicaţie care constituie un instrument de analiză, de implementare a indicatorilor de eficienţă şi eficacitate, şi de măsurare a performanţei activităţii instanţei.

Separat de situaţia statistică ce urmează a fi prezentată, facem precizarea că, în anii anteriori, volumul de activitate al judecătorilor a crescut considerabil, ţinând cont de faptul că, atât pe secţia civilă, cât şi pe secţia penală, au fost desfiinţate complete şi redistribuite dosarele aferente (de ex. au fost desfiinţate 4 complete în anul 2017, 2 complete în anul 2018, un complet în anul 2019, 3 complete în anul 2020, iar în anul 2021 au fost desfiinţate 2 complete civile şi 2 complete penale). În acest context, au fost redistribuite un număr foarte mare de dosare judecătorilor aflaţi în activitate, dosare la care s-au adăugat cele intrate şi cele aflate deja pe rolul fiecărui complet.

În cursul anului 2021, Judecătoria Botoşani a fost învestită cu un număr de 13.026 dosare nou intrate (9.729 cauze civile şi 3.297 cauze penale).

Cât priveşte stocul de dosare, dacă valoarea numerică a acestuia a fost de 6.783 la 1 ianuarie 2021, noul stoc de dosare rămase de soluţionat la 31 decembrie 2021 este de 6.426.

Ca urmare, numărul total al cauzelor de soluţionat în anul 2021 a fost de 19.809 dosare.

Situaţia volumului de activitate la Judecătoria Botoşani, dată de indicatorii: stoc, dosare nou intrate, dosare soluţionate, stoc final, suspendate, este redată în următorul tabel:

|  |  |  |  |  |  |  |
| --- | --- | --- | --- | --- | --- | --- |
| **Secţia** | **Stoc** | **Intrate** | **Total de**  **soluţionat** | **Soluţionate** | **Nesoluţionate** | **Suspendate** |
| **civilă** | 5.156 | 9.729 | 14.885 | 9.979 | 4.906 | 571 |
| **penală** | 1.627 | 3.297 | 4.924 | 3.404 | 1.520 | 1 |
| **total** | **6.783** | **13.026** | **19.809** | **13.383** | **6.426** | **572** |

*Tabelul 1: Volumul de activitate pe secţii în anul 2021*

Comparativ cu anii precedenţi, se notează menţinerea ridicată a indicatorului dosare soluţionate, şi creşterea redusă a indicatorului stoc iniţial.

|  |  |  |  |  |  |
| --- | --- | --- | --- | --- | --- |
| **An** | **Stoc** | **Intrate** | **Total de soluţionat** | **Soluţionate** | **Stoc final** |
| **2018** | **5.968** | **21.717** | **27.684** | **22.039** | **5.645** |
| **2019** | **5.747** | **18.056** | **23.803** | **17.693** | **6.110** |
| **2020** | **6.155** | **14.615** | **20.770** | **14.055** | **6.715** |
| **2021** | **6.783** | **13.026** | **19.809** | **13.383** | **6.426** |

*Tabelul 2: Evolutia stocurilor pe ani*

Analizând inclusiv situaţia anilor precedenţi rezultă, după un proces constant de scădere a volumului de dosare intrate la Judecătoria Botoşani în anii 2019, 2020 şi 2021 astfel cum este redat mai jos, totuşi se menţine un volum de activitate la cote mai ridicate faţă de alte instanţe din ţară.

|  |  |  |  |  |  |  |
| --- | --- | --- | --- | --- | --- | --- |
| **An** | **Stoc** | **Intrate** | **Total de soluţionat** | **Soluţionate** | **Nesoluţionate** | **Suspendate** |
| **2019** | **5.747** | **18.056** | **23.803** | **17.693** | **6.110** | **577** |
| **2020** | **6.155** | **14.615** | **20.770** | **14.055** | **6.715** | **676** |
| **2021** | **6.783** | **13.026** | **19.809** | **13.383** | **6.426** | **572** |

*Tabelul 3: Volumul de activitate în anul 2021, comparativ cu anii anteriori*

La sfârşitul anului 2021, în schema de judecători definitivi erau vacante 14 posturi, din care 3 posturi vacante temporar.

|  |  |  |  |  |
| --- | --- | --- | --- | --- |
| **An** | **Judecători/ schemă** | **Judecători definitivi efectiv în activitate** | **Grefieri/**  **schemă** | **Grefieri efectiv în activitate** |
| **2019** | **35** | **19** | **52** | **52** |
| **2020** | **35** | **18** | **52** | **52** |
| **2021** | **35** | **19** | **52** | **52** |

***Volumul de activitate pe secţii***

Conform datelor statistice, volumul de activitate pe secţii, poate fi sintetizat astfel, în tabel şi reprezentare grafică :

|  |  |  |  |  |  |  |
| --- | --- | --- | --- | --- | --- | --- |
| **Secţie** | **Stoc** | **Intrate** | **Total de**  **Soluţionat** | **Soluţionate** | **Stoc final** | **Ponderea în**  **activitatea totală** |
| **civil** | 5.156 | 9.729 | 14.885 | 9.979 | 4.906 | **76,34%** |
| **penal** | 1.627 | 3.297 | 4.924 | 3.404 | 1.520 | **23,66%** |
| **total** | **6.783** | **13.026** | **19.809** | **13.383** | **6.426** | **100%** |

*Tabelul 4: Evoluția volumului de activitate pe secţii*

***Volumul de activitate la Secţia civilă***

La ***Secţia civilă***, la cele 5.156 dosare rămase nesoluţionate la sfârşitul anului 2020, se adaugă un număr de 9.729 cauze intrate în 2021, rezultând un număr total de cauze de soluţionat în materie civilă de 14.885 dosare.

|  |  |  |  |  |  |
| --- | --- | --- | --- | --- | --- |
| **An** | **Stoc** | **Intrate** | **Total de soluţionat** | **Soluţionate** | **Stoc final** |
| **2019** | **4.275** | **14.101** | **18.376** | **13.869** | **4.507** |
| **2020** | **4.545** | **11.376** | **15.921** | **10.832** | **5.089** |
| **2021** | **5.156** | **9.729** | **14.885** | **9.979** | **4.906** |

*Tabelul 5: Evoluția volumului de dosare al secţiei civile fata de anii precedenţi*

Faţă de numărul total de judecători definitivi aflaţi efectiv în activitate în tot cursul anului 2021 la această secţie, de 15 în medie, rezultă o încărcătură efectivă pe judecător definitiv, raportat la dosarele intrate, de 649 cauze/judecător, însă luând în considerare şi cei 5 judecători stagiari cu competenţă şi în materie penală rezultă o încărcătură de 486 dosare/judecător.

În ce priveşte numărul de dosare civile soluţionate, au fost soluţionate un număr total de 9.979 dosare, rezultând o medie de 665 cauze soluţionate/judecător.

Referitor la compunerea volumului de activitate, pe materii, şi în anul 2021 s-au înregistrat cauze cu o complexitate ridicată, cum ar fi: 515 dosare având ca obiect contestaţii la executare, 228 cauze fond funciar şi 197 cauze având ca obiect partaj judiciar. Pe de altă parte au fost înregistrate 626 cereri de valoare redusă, 383 cauze având ca obiect ordin de protecţie, 775 plângeri contravenţionale, 320 dosare având ca obiect ore de muncă în folosul comunităţii – constatându-se o creştere a numărului de dosare faţă de anul 2020, precum şi un număr de 4053 dosare de încuviinţare executare silită (în scădere faţă de anul 2020 când au fost înregistrate 5680 dosare).

***Volumul de activitate la Secţia penală***

La ***Secţia penală***, în anul 2021 au fost înregistrate 3.297 cauze nou intrate, la care se adaugă 1.627 dosare rămase nesoluţionate din anul precedent, astfel că rezultă un total de soluţionat de 4.924cauze**.** Au fost soluţionate un număr de 3.404 cauze.

Faţă de numărul total de judecători aflaţi efectiv în activitate în tot cursul anului 2021 la această secţie, în medie de 4 judecători, rezultă o încărcătură efectivă/judecător, raportat la dosarele intrate, de 825 dosare/judecător. Luând în calcul şi judecătorii stagiari, încărcătura efectivă pe judecător este de 366 dosare.

În anul 2021, a fost soluţionat un număr total de 3.404 cauze penale, rezultând o medie de 851dosare soluţionate/judecător, comparativ cu anul 2020 când media a fost de 806 dosare soluţionate/judecător.

Sintetizând evoluţia activităţii în ultimii ani, la Secţia penală, aceasta poate fi redată astfel, în tabel :

|  |  |  |  |  |  |
| --- | --- | --- | --- | --- | --- |
| **An** | **Stoc** | **Intrate** | **Volum de soluţionat** | **Soluţionate** | **Stoc final** |
| **2019** | **1.472** | **3.955** | **5.427** | **3.824** | **1.603** |
| **2020** | **1.603** | **3.239** | **4.842** | **3.223** | **1.619** |
| **2021** | **1.627** | **3.297** | **4.924** | **3.404** | **1.520** |

*Tabelul 6: Evoluția volumului de dosare al secţiei penale faţă de anii precedenţi*

Şi la Secţia penală încărcătura complexă este reflectată de obiectul şi numărul cauzelor intrate, enumerând, cu titlu exemplificativ, următoarele: 473 dosare în care actul de sesizare a instanţei l-a constituit rechizitoriul întocmit de unitatea de parchet, 118 dosare având ca obiect contestaţie la executare (art. 598 CP), 423 dosare de competenţa judecătorului de drepturi şi libertăţi (cea mai mare pondere având cauzele cu obiect: obţinere date comunicări electronice art. 152 CPP – 145 dosare; supraveghere tehnică art. 139 CPP/prelungire supraveghere tehnică art. 144 CPP /confirmare supraveghere tehnică art. 141 CPP – 62 dosare; percheziţie art. 158 CPP/percheziţie informatică - 119 dosare), 350 dosare având ca obiect liberare condiţionată (art. 587 CPP), 463 dosare având ca obiect confirmare renunţare urmărire penală (art. 318 alin. 12 CPP), 114 dosare având ca obiect verificare măsuri preventive (art. 207 CPP), 93 dosare având ca obiect verificare măsuri preventive (art. 208 CPP), 60 dosare având ca obiect plângeri împotriva soluţiilor de neurmărire/netrimitere în judecată (art. 340 CPP), 100 dosare având ca obiect confiscare specială (art. 315 lit. c CPP), 149 dosare vizând cereri formulate în conformitate cu dispoziţiile Legii nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal.

## I.2. Încărcătura pe judecător şi pe scheme

Încărcătura pe judecător poate fi examinată fie în forma încărcăturii efective pe judecător aflat în activitate în mod concret, fie ca încărcătură pe post de judecător prevăzut în schema de personal.

Încărcătura pe schemă se determină prin raportarea volumului de activitate la numărul total de posturi prevăzut în statul de funcţii al instanţei, respectiv 35.

Încărcătura efectivă pe judecător reflectă numărul de dosare pe care l-a avut de soluţionat un judecător în perioada de referinţă şi se calculează prin raportarea numărului total de dosare la numărul judecătorilor care au funcţionat efectiv la o instanţă.

Numărul de judecători care au funcţionat efectiv la o instanţă se determină ca medie anuală, luându-se în considerare durata perioadelor în care unii magistraţi nu au desfăşurat, în fapt, pe parcursul anului, activitate de judecată.

Astfel, **încărcătura pe schemă la Judecătoria Botoşani pentru anul 2021 este *de 566*** *cauze/judecător* (respectiv 19.809 cauze, reprezentând volumul total de activitate, raportat la 35 posturi judecători prevăzute în schemă ). Încărcătura efectivă pentru anul 2021, este de *1043 cauze/judecător* (cele 19.809 cauze de soluţionat în cursul anului 2021, au revenit unui număr efectiv de 19 judecători aflaţi efectiv în activitate - 15 judecători definitivi în cadrul Secţiei civile şi 4 judecători în cadrul Secţiei penale, în medie). Luând în considerare şi judecătorii stagiari, încărcătura efectivă este de 826 dosare/judecător.

|  |  |  |  |  |
| --- | --- | --- | --- | --- |
| **An** | **Posturi**  **schema** | **Posturi ocupate efectiv (inclusiv stagiari)** | **Încărcătura schemă jud. definitivi** | **Încărcătura**  **Efectiv jud. definitivi** |
| **2019** | **35** | **23** | **680** | **1035** |
| **2020** | **35** | **23** | **594** | **903** |
| **2021** | **35** | **24** | **566** | **1.043** |

*Tabelul 7: Evoluția încărcăturii pe schemă*